Den Vest-Sjællandske Avis, 1816-02-22
Diplomatiken er i denne Tid mager, og den meste offentlige Virksomhed finder Sted inde i Lan denne selv, saaledes har Kongen af Frankerige stiftet en nye Decoration for sin Nationalgarde, hvori findes Kongens billede, med den Overskrift: Troskab og Hengivenhed. - Kongen af Spanien har foretaget en stor Forandring i sit Ministerium, fire af hans Ministre har faaet Afskeed, og deriblandt Ministeren Cevallos for det udenlandske Departement, som allerede 5 Gange har havt og igien mistet denne Post, pludselig har Kongen den slette Gang udnævnt ham til denne Post igien; Forandringerne ved dette Hof følge ovenpaa hinanden; i Gallizien og Navarra giærer det; man kalder de omstreifende Jnsurgentere Partidas; et Rygte var kommet til Spanien, at Jndependenterne i Mexico havde bemægtiget sig de to store Stæder Mexico og VeraCruz, og et andet sagde: at General Morillo skulde tilbagekaldes. Den vedvarende Taushed i Spanien om Colonierne, spaaer intet godt) – Nogle Steder i Verden har man travelt med at sye de Uniformer til Staterne, som man kalder Constitutioner; Siciliens skal omgiøres, og skal faae to Kammere, et Overhuus og et Underhuus. Staden Frankfurt kan ikke blive færdig med sin nye Kiole, man disputerer stærkt der og Snittet. Det er Skade at den graae Mand, som kommer til den kloge Bonde J. Adam Müller (der ikke er fra Wisloch, men fra Mierzbacherhof, halvanden Miil fra Frankfurt) ikke vil sige sine Tanker derom, thi saa kunde man snart komme paa det rene dermed, bemeldte Mand er endnu bestandig i Frankfurt, han vedbliver sin Paastand, at Krigen vil snart bryde ud, men siger, at den ikke vil vare længe og ende sig lykkeligt og seierrigt for Tydskland. – Hvem gider ellers nu tænke paa Krig, de Engelske tænke saa lidt derpaa, at de har afskediget 72000 Mand af deres Armee; og Dagen melder ikke en eneste krigerisk Begivenhed i Europa, uden at Kongen af Frankerige lader en Fregat krydse, for at beskiærme sine Skibe imod Barbareskerne. - Dette hører til det udvortes Politie; det indvortes giver mere at bestille i det franske Rige; de Franske, som har stemt for Ludvig d. 16des Død og forvises af Landet, faae Tilladelse at opholde sig i Schlesien eller i Mähren eller i Krimm; een af disse Forbrydere, Hr. Francois Primandiere har høitideligt paa sin Dødsseng tilkiendegivet sin Anger over denne Handling. Soult og Cambaceres ere komne til Brussel. – Over Marskal Massena har mange Beboere i Departementet Rhone mundingen, især fra Staden Marseille, indgivet en Klage til de Deputeredes Kammer, som blev oplæst,, og hvori han blev beskyldt, ikke allene for de største Udsuelser og Røverier paa sine Krigstog, men tillige for at have staaet i aabenbare Forbindelser, med Napoleon og at have proclameret ham paa en Vogn, hvorpaa han foer igiennem Toulons Gader, uagtet han havde gjort Prindsen af Angouleme de høitideligste Løfter; Kammeret syntes ikke med Fornøielse at modtage Klagen, paastod, at han var indført paa Amnestie-Listen og henviiste den til Krigsministeren. (At Massena har tilladt sig store Udsuelser paa sine Krigstog er dog nok vist og bekræftes af den troeværdige Volgmann i hans nye Skrift om Krigen i Portugal, selv de franske Armeer viste sig ofte misfornøiede derover. - Marskal Neys, Levnetsbeskrivelse er udkommet i Paris i et tykt Bind, der fortælles, at Ney var en Søn af en Bødker; at han allerede i Madrid sagde Napoleon, som meente, at Krigen i Spanien vilde endes i 3 Maaneder, at det vilde ikke gaae saa snart; og at han i Smolensk erklærede sig stærkt i et Krigsraad mod Marschen til Moskau. – Paa saadanne Begivenheder tænkte man i Europa i de Dage, nu lever man i Fredens Skiød og tænker blot paa Forlystelser, Bonden Adam Müller maa saa spaae hvad han lyster, saaledes har den Kongelige Garde i Paris givet National-Garden en Fest, hvorved Kongen og den Kongelige Familie selv indfandt sig; hvert Bord var benævnet efter Frankerigs gamle Helte, Bayard, Conde og Turenne o. s. v. - Andre Høitidsfeste angaae os Danske mere, saaledes gav den danske Minisker, Baron Schubarth, den 14de Januar de danske Skibs=Kapitainer i Livorno en Fete paa sin Villa ved Montenero; i Anledning af sin Fødselsdag. Endnu mere behager det os Danske at høre, at vores elskede Konges Fødselsdag er bleven med levende Jubel celebreret af det danske Troppecorps i Frankerige; derimod at Paven har den 18de Januar foranstaltet en Fest, til Erindring om den hellige Peters Ankomst til Rom, vil ikke interessere os Protestantere; meere opvækker det vores Opmærksomhed, at den bekiendte Pons i Marseille har opdaget en nye Comet, som har ladet sig see paa Himlen; thi Himmellegemernes Gang er vigtigere, end som Menneskelivets Forandringer; og ingen hellig Fest er at ligne med den, som den stiernefulde Himmel enhver klar Nat foranstalter for de Jordiskes Blikke.